|  |  |
| --- | --- |
| Riigi Info- ja Kommunikatsioonitehnoloogia KeskusKairi Tammik kairi.tammik@rit.ee | 05.02.2024 |

Lugupeetud Hankija

Pöördume Hankija poole ettepanekuga muuta e-kataloogi raamhangete korraldust nii hankijale kui ka pakkujale kiiremaks ning mugavamaks.

Põhjused, miks me soovime hanke protsessi muuta:

* Pakkumuste ettevalmistamine ja esitamine on ajamahukas ning seetõttu Pakkuja ei jõua kõikidele osadele keskenduda ning pakkumust esitada. Pakkuja peab dubleerima info sisestamist nii riigihangete registrisse kui ka e-kataloogi (tehniliste tingimuste kirjeldused, maksumused, toodete lingid jne).
* Pakkumuste vastavuse kontroll on aega nõudev – Hankija peab samuti tegema topelt kontrolli nii registris kui ka e-kataloogis, lisaks on Hankijal kohustus kõik esitatud pakkumused üle kontrollida.
* Maailm liigub aina enam keskkonna hoidlikuma tegutsemise suunas ning seetõttu soovime vähendada ka liigse digiprügi tekkimist, mis paratamatult tekib, kui kõik pakkujad peavad e-kataloogi oma pakkumused üles laadima.

Sellest tulenevalt teeme Hankijale ettepaneku muuta raamhangete protsessi selliselt, et Hankija teeks esmase pakkumuste kontrolli riigihangete registris esitatava pakkumuse Hindamiskriteeriumite ja hinnatavate näitajate alusel ning seejärel edukas pakkuja sisestaks pakutavad tooted ning nende maksumused kokkulepitud aja jooksul e-kataloogi.

Palume Teiepoolset tagasisidet ettepaneku osas.

Lugupidamisega,

(allkirjastatud digitaalselt)

Ruslan Štšerbjuk